זאב רווח

זאב (זאביק) נחום רווח (15 באוגוסט 1940 – 18 בינואר 2025) היה שחקן קולנוע, טלוויזיה ותיאטרון, קומיקאי, זמר, מפיק, תסריטאי, במאי קולנוע ותיאטרון וצייר ישראלי. רווח היה שחקן בולט במיוחד בז'אנר סרטי הבורקס וחלקם, כמו "חגיגה בסנוקר" ו"צ'רלי וחצי", הפכו לסרטי פולחן בישראל. בנוסף לקריירת המשחק, רווח גם כתב וביים מעל לתריסר סרטים, בעיקר קומדיות, בהם הוא גם כיכב. רווח זכה בסך הכול בשלושה פרסי אופיר – שניים כשחקן הראשי הטוב ביותר ואחד על מפעל חיים ונחשב לאחד האישים המשפיעים והחשובים בקולנוע הישראלי.

ביוגרפיה
רווח נולד בשנת 1940 ברבאט שבמרוקו הצרפתית לחנה ולרב יצחק ריוח והוא היה הבכור מתוך שמונה ילדים. הוא נקרא על שמם של זאב ז'בוטינסקי ונחום סוקולוב. בשנת 1948, בהיותו בן שמונה, עלה יחד עם משפחתו לישראל. בתחילה התגוררה המשפחה במעברה בחיפה. מגיל תשע עד גיל 13 התגורר עם משפחתו בשכונת מוסררה שבירושלים, שם אביו הקים בהמשך בית כנסת. מאוחר יותר עברה המשפחה להתגורר בשכונת קריית היובל בירושלים. בגיל 13 החל רווח ללמוד בישיבה התיכונית-חקלאית בכפר חסידים. את שירותו בצה"ל עשה בחטיבת הנח"ל. לאחר שירותו הצבאי למד רווח בבית הספר למשחק "בית צבי".

קריירה בתחום המשחק והבידור
בתיאטרון
250px|ממוזער|זאב רווח (עומד) בהצגה "הו אבא אבאל'ה עלוב, אמא תלתה אותך בארון ואני כל כך עצוב" בתיאטרון הקאמרי, 1966. עם אורנה פורת, נתן כוגן ושושיק שני.
250px|ממוזער|שמאל|זאב רווח עם עירית שילה מתוך "להט במים", 1969
בשנים 1963–1966 שיחק בתיאטרון אֹהל, בין היתר במחזות "האידיוטית", "שלושת המלאכים" ו"בלי עין הרע".

בהמשך רווח הצטרף לתיאטרון הקאמרי שם הוא שיחק בין השנים 1966 עד 1973. בתיאטרון הקאמרי רווח שיחק במגוון תפקידים בולטים, בהם דמותו של לאונרדו ב"חתונת הדמים", דמותו של אובו ב"אובו המלך" (לצידה של דבורה קידר), הנסיך האל ב"הנרי הרביעי", סר לאנסלוט ב"הדרקון", פיגארו ב"נישואי פיגארו" והמפקח אזולאי ב"המפקח". כמו כן הוא שיחק גם בהצגות "הו אבא אבאל'ה עלוב, אמא תלתה אותך בארון ואני כל כך עצוב", "מדיאה" לצידה של חנה מרון, ו"בוטיק השקרים" לצידה של דליה פרידלנד. דיבב בהצגת הילדים "הרפתקאות גידי ורותי בחלל" שהועלתה בתיאטרון הבובות הישראלי. בנוסף שיחק בהצגה "הכושי עשה את שלו", פרי עטו של יוסף (טומי) לפיד – הפקה אותה הוא העלה שוב בסוף שנות ה-90 כשחקן וכבמאי.

בשנת 1988 רווח שיחק במחזמר המצליח "סאלח שבתי" בתיאטרון הלאומי הבימה. בהפקה זו, אשר בוימה על ידי אפרים קישון וכללה מוזיקה שהולחנה על ידי נורית הירש, רווח שיחק לצד גאולה נוני וחני נחמיאס. המחזמר כלל את הלהיט "אח יא ראב". המחזמר הוצג 172 פעמים ברחבי ישראל וזכה להצלחה רבה.

בשנת 1995 שיחק בתפקיד ראשי לצידה של גליה סודרי בתיאטרון באר שבע בהצגה "אשת האופה", שבה גילם את דמותו של כאמבלה.

בשנת 1996 שיחק בתפקיד ראשי בהצגה "מריוס", שבה גילם את דמותו של סזאר.

בשנת 1997 גילם את קפטן הוק במחזמר לילדים "פיטר פן", לצידו של גיל ססובר.

בשנת 2003 גילם את מנהיג ארבעים השודדים סבאח אל פול במחזמר "עלי בבא וארבעים השודדים", לצידו של צביקה הדר.

במהלך העשור הראשון של המאה ה-21 רווח החל גם לביים הצגות תיאטרון. בשנת 2004 הוא ביים ושיחק בהצגה "בנים גידלתי ורוממתי" ובה גילם את דמותו של שמעון בוסקילה. בהפקה זו כיכבו גם השחקנים ריטה שוקרון, אריק משעלי, מעיין הרוש וצחי נוי.

בשנת 2010 שיחק בתיאטרון בית ליסין בהצגה "ולנטינו" בה הוא גילם את אלברטו, ובהצגה "סוחרי גומי" של המחזאי חנוך לוין בה הוא גילם את יוחנן.

בשנים 2011–2012 שיחק בתפקיד ראשי בהצגה "עוד חבר כזה ואבדנו".

בשנת 2013 רווח חזר לגלם את דמותו של חנוכה בעיבוד התיאטרלי לסרט "חגיגה בסנוקר". באותה השנה הוא שיחק גם בהצגת הבידור "עוד חבר כזה ואבדנו", לצד יוסי וידר.

בשנת 2014 הוא ביים ושיחק במופע "מומו שיפוצים".

בשנת 2019 הופיע בהצגת הבידור "זקנים חסרי מנוח", לצד אריה מוסקונה ועירית ענבי.

בקולנוע
250px|ממוזער|יחד עם יהודה בארקן ויוני המנחם מתוך הסרט התיעודי "מבעד לעיניים – יוני המנחם", 27 ביוני 2011
ממוזער|200px|זאב רווח, 2013
לאורך הקריירה הקולנועית הפורה שלו, שנפרשה על פני מעל לחמישה וחצי עשורים, שיחק רווח בלמעלה מ-40 סרטי קולנוע, ביים 15 סרטים, לקח חלק בכתיבת התסריטים ל-16 סרטים, וביסס את עצמו כאחד מהאישים הבולטים ביותר בקולנוע הישראלי. על אף שלאורך השנים הוא גילם תפקידים ראשיים בסרטים ובהצגות מז'אנרים רבים ומגוונים, הוא נודע במיוחד ככוכב של ז'אנר סרטי הבורקס. בסרטים הללו רווח גילם מגוון רחב של דמויות קומיות סטריאוטיפיות וגרוטסקיות של יהודים מזרחים בשולי החברה הישראלית. לעיתים רבות הדמויות הללו היו של אנדרדוגים, לא יוצלחים, נוכלים או אנשים עם מוגבלות שכלית, אשר נקלעו לעיתים רבות לסיטואציות הומוריסטיות וכאוטיות. חלק גדול מהדמויות אותם גילם בסרטי הבורקס לעיתים רבות השתמשו בתחפושות והחליפו זהויות (אשכנזי/מזרחי, גבר/אישה, עשיר/עני, תאומים ועוד). סרטיו של רווח שיקפו במקרים רבים את הדינמיקה החברתית בישראל, תוך שימוש בהומור על מנת לחקור נושאים רציניים כמו עוני והמאבקים של קהילות מודרות.

רווח החל את הקריירה הקולנועית שלו באמצע שנות ה-60 כאשר הוא הופיע בתחילה בסרט "סבינה והגברים" (1966) ולאחר מכן בסרט "סיירים" (1967). הקריירה המוקדמת שלו כללה גם השתתפות בסרט האיטלקי "חמישה ימים בסיני" (1968) אשר יצא לאקרנים באיטליה ובישראל. באותה שנה שיחק גם בסרט הקצר "הצד השני" בבימויו של אורי זוהר.
בשנת 1969 השתתף בתפקיד הראשי בסרט הקולנוע הרומנטי "להט במים" יחד עם עירית שילה ואחרים. סרטו העלילתי הראשון של הבמאי יעקב המאירי.

במהלך שנות ה-70 רווח שיתף פעולה עם הבמאי בועז דוידזון בשלושה סרטים אשר הניבו כמה מההופעות האייקוניות ביותר של רווח. שלושת הסרטים הללו היו "שבלול" (1970), "צ'ארלי וחצי" (1974) ו"חגיגה בסנוקר" (1975). שני האחרונים, אשר הפכו עם השנים לסרטי פולחן בישראל, חיזקו במיוחד את המוניטין של רווח כאחד מהשחקנים הקומיים המובילים בישראל. בנוסף לתפקידים האיקוניים הללו, במהלך העשור רווח שיחק גם בסרט "חסמבה ונערי ההפקר" (1971) בו הוא גילם את אלימלך זורקין ובהפקה האמריקנית "תיק ירושלים" (1972) בבימויו של ג'ון פלין.

באמצע שנות ה-70 החל רווח לביים סרטים בהם הוא גם כיכב. סרט הבכורה של רווח כבמאי היה הסרט "רק היום" (1976) בו הוא גם כיכב בתפקיד הראשי. ההצלחה של הסרט סימנה את תחילתה של תקופה פורה בקריירה של רווח במסגרתה עוד במהלך העשור הוא יביים וישחק בתפקיד הראשי גם בסרטים "הגונב מגנב פטור" (1977), "שרגא קטן" (1978), "טעות במספר" (1979), ו"לא לעלות יותר" (1979). במחצית השנייה של שנות ה-70, מלבד הסרטים אותם הוא ביים, רווח שיחק גם בסרט "יופי של צרות" (1976) בבימויו של אסי דיין ובסרט "חמש מאות אלף שחור" (1977) בבימויו של שייקה אופיר.

במהלך שנות ה-80 רווח היה שותף לכתיבת התסריט וגילם את התפקיד הראשי בסרט הסאטירי "האיש שבא לקחת" (1981) בבימויו של פרוספר פריינטה. בנוסף במהלך העשור רווח גם ביים את הסרטים "אדון ליאון" (1982), "ספר נשים" (1984), "המובטל בטיטו" (1987), "בובה" (1988) ו"תלווה לי את אשתך" (1989) בהם הוא גם שיחק בתפקיד ראשי. בנוסף, בשנת 1987 הוא שיחק גם בסרט הצרפתי "אם אתה מגיע לריו... אתה מת" שצולם בברזיל, בו הוא גם לקח חלק בכתיבת התסריט.

במהלך שנות ה-90 רווח שיחק במספר סרטים ההוליוודיים בהם סרט הפעולה "התקווה לניצחון" (1996) בכיכובו של ז'אן-קלוד ואן דאם, סרט הדרמה "הבריחה מערב הסעודית" (1998) ובתחילת העשור הבא שיחק גם בסרט הפעולה "הסיור האחרון" (2000) בכיכובו של דולף לונדגרן. בנוסף, במהלך העשור הוא גם ביים את הסרטים "טיפת מזל" (1992) ו"פעמיים בוסקילה" (1998) בהם הוא גם שיחק בתפקיד ראשי.

במהלך העשור הראשון של המאה ה-21 רווח גם החל לשחק בתפקידים דרמטיים יותר כאשר שיחק בתפקידים ראשיים בסרטים "בית"ר פרובנס" (2002), "יהיה בסדר" (2008), ובסרט דרמת הפשע של חיים בוזגלו "כבוד" (2009). בשנת 2012 יצא הסרט התיעודי על רווח "בן הארץ - וִוילְד אל-בְּלַד" (yes-דוקו) בבימויה של סיגלית בנאי, המתעד את נסיעתו למרוקו בחיפוש אחר שחקן מרוקאי לסרט הבורקס האחרון אותו חלם לביים. במהלך העשור השני של המאה ה-21 רווח המשיך לשחק בעיקר בתפקידים דרמטיים כאשר שיחק בסרט הסטודנטים "לפגוש את אגם" (2013), בסרט "העולם מצחיק" (2012) שבוים על ידי שמי זרחין, בסרט "פנתר לבן" (2013) שבוים על ידי דני רייספלד, בסרט "גט" (2014) שבוים על ידי רונית ושלומי אלקבץ, בסרט "מיתה טובה" (2014) ובסרט "כבוד אחרון" (2017).

במהלך שנות ה-20 של המאה ה-21 רווח דיבב את הדמות בן-גמלא בסרט הדרמה ההיסטורית האפי המונפש "אגדת חורבן" (2021) בבימויו של גידי דר, ובהמשך כיכב בסרט "שער הפרחים" (2022). בנוסף, בשנת 2021 השתתף רווח גם בווידאו קליפ לגרסת הכיסוי של אייל גולן לשיר "ימים טובים" שהלחין במקור יאיר רוזנבלום למילים של יורם טהרלב. הגרסה המקורית של השיר שימשה במקור כשיר הפתיחה של הסרט "רק היום" ובוצעה במקור על ידי אחיו הצעיר של רווח, הזמר אורי רווח. בווידאו קליפ, אשר היווה הומאז' למורשת הקולנועית של רווח, גולן ורווח צופים בקטעים מהסרט "רק היום".

בשנת 2025 יצא הסרט התיעודי "ימים טובים: סיפור של זאב רווח", בבימויו של אלון גור אריה. הסרט עוסק בחיים ובקריירה הענפה של רווח והוא כולל גם ראיונות עם רווח. הסרט נבחר להשתתף בתחרות בפסטיבל הסרטים הבינלאומי חיפה, בפסטיבל דוק אביב גליל, ובפסטיבל קולנוע דרום. הסרט שודר בערוצים HOT8 וערוץ YES ישראלי. ואף על פי שלא תוכנן כך, הסרט יצא בעת פטירתו של רווח, ושימש כסרט להנצחת פועלו.

בטלוויזיה
מאז סוף שנות ה־70 הופיע זאב רווח במגוון הפקות טלוויזיה וקולנוע, לעיתים גם כבמאי. ב־1978 שיחק בסרט הטלוויזיה "חפיף". ב־1994 ביים ושיחק בתפקיד הראשי בסדרה "פאפא" בערוץ 2. בשנים 1999–2000 הנחה את "בטברנה" בערוץ הראשון. ב־2002 ביים ושיחק באחד התפקידים הראשיים, לצד יוסף שילוח ועדי ב"סוחרי גומי" המבוסס על מחזה בעל אותו השם. התסריט לסרט נכתב בשיתוף פעולה בין אסי דיין וזאב רווח.

בין השנים 2002–2004 גילם את דמותו של אברהם אלגרבלי בסדרת הדרמה "המשאית" ששודרה בערוץ 2. ב־2003 הנחה תוכניות ספיישל על הקולנוע הישראלי לדורותיו. ב־2010 חזר לגלם את אלימלך זורקין ב"חסמבה דור 3", דמות אותה הוא גילם במקור בשנת 1971 בסרט "חסמבה ונערי ההפקר". באותה השנה שיחק בתפקיד הראשי בסדרת הפשע "הכבוד של מרציאנו", המבוססת על הסרט "כבוד". בהמשך הופיע ב"החברים של נאור" (2011), "מלבי אקספרס" (2013), "סופשלי" (2016), "שמחות" (2017) ו"שלטון הצללים" (2018).

 פעילות פוליטית 
רווח זוהה פוליטית עם הימין בכלל ועם מפלגת "הליכוד" בפרט. ב-1992 הופיע בתשדירי הבחירות של המפלגה. ב-2003 התמודד על מושב במועצת עיריית רמת גן מטעם רשימת הליכוד.

 חיים אישיים 
250px|ממוזער|שמאל|זאב רווח ב-2009
בשנת 1967 נישא לשחקנית שולה רווח. לבני הזוג נולדו שתי בנות והם התגרשו בשנת 1982. באותה השנה התחתן רווח עם מלי אנג'לו, אותה הכיר רווח על סט הצילומים בסרטו "פצעי בגרות 80", כשהייתה מזכירה מטעם חברת ההפקה "סרטי רול". עם אנג'לו הביא לעולם שלושה ילדים. רווח התגורר עם משפחתו ברמת גן. שתי בנותיו מנישואיו הראשונים חזרו בתשובה ורווח תמך בכך.

רווח, שהיה מעשן כבד, עבר ביוני 2019 אירוע מוחי, ולאחר כשנתיים עבר אירוע מוחי נוסף, שהוביל להתפתחות דמנציה.  בי"ח בטבת ה'תשפ"ה, 18 בינואר 2025, נפטר רווח בשנתו בביתו ברמת גן, בגיל 84. הוא נטמן בבית העלמין קריית שאול, על מצבתו נחרט משפטו המפורסם שאמר בערב ההוקרה להיותו בן 70: .ממוזער|שמאל|250px|הספרייה העירונית ע"ש זאב רווח בפתח תקווה

 פרסים והוקרה 
 בשנת 2002 הוענק לרווח פרס אופיר בקטגוריית השחקן הטוב ביותר על תפקידו בסרט "בית"ר פרובנס".
 בשנת 2010 הוענק לרווח פרס אופיר על מפעל חיים בקולנוע מטעם האקדמיה הישראלית לקולנוע וטלוויזיה, כהוקרה על תרומתו המשמעותית לקולנוע הישראלי.
 בשנת 2014 הוענק לרווח פרס אופיר בקטגוריית השחקן הטוב ביותר על תפקידו בסרט "מיתה טובה".
 באפריל 2018 הדליק משואה ביחד עם השחקנית ליא קניג בטקס הדלקת המשואות של חגיגות שנת ה-70 למדינת ישראל.
 בינואר 2025 החליטה עיריית פתח תקווה לקרוא על שמו של רווח ספרייה עירונית ברחוב מבצע יפתח.
 בפברואר 2025 החליטה עיריית בת ים לקרוא רחוב על שמו של זאב רווח, בשכונת פארק הים.
 הסרט לשחרר את שולי סאן (2025) הוקדש לזכרו.

פילמוגרפיה
כשחקן
בקולנוע
 שנה  שם הסרט  תפקיד  הערות 1966  "סבינה והגברים"   1967  "סיירים"  אלי  בבימויו של מיכה שגריר על פי תסריט מאת אברהם הפנר 1968  "חמישה ימים בסיני"   הפקה איטלקית. הסרט יצא לאקרנים באיטליה ובישראל 1968  "הצד השני"   סרט קצר בבימויו של אורי זוהר 1969  "להט במים"  ירדן 1970  "שבלול"  שטרקמן  בוים על ידי בועז דוידזון 1971  "חסמבה ונערי ההפקר"  אלימלך זורקין  בוים על ידי יואל זילברג 1972  "תיק ירושלים"  ראשיד  בוים על ידי ג'ון פלין 1974  "צ'ארלי וחצי"  ששון  בוים על ידי בועז דוידזון 1975  "חגיגה בסנוקר"  חנוכה  בוים על ידי בועז דוידזון 1976  "יופי של צרות"  ארמונד  בוים על ידי אסי דיין 1976  "רק היום"  ששון  רווח ביים ושיחק בסרט. זהו סרטו הראשון כבמאי 1977  "חמש מאות אלף שחור"  סוכן הביטוח מזור מזרחי  בוים על ידי שייקה אופיר 1977  "הגונב מגנב פטור"  ששון  רווח ביים ושיחק בסרט 1978  "שרגא קטן"  שרגא  רווח ביים ושיחק בסרט 1979  "לא לעלות יותר"  ששון  רווח ביים ושיחק בסרט 1979  "טעות במספר"  זאביק / ששון בנבנישתי  רווח ביים ושיחק בסרט 1981  "האיש שבא לקחת"  רבואה בוים על ידי פרוספר פריינטה. רווח היה שותף לכתיבת התסריט 1982  "אדון ליאון"  ליאון מויאל  רווח ביים ושיחק בסרט 1984  "ספר נשים"  ויקטור / מישל  רווח ביים ושיחק בסרט 1987  "המובטל בטיטו"  ששון בטיטו  רווח ביים ושיחק בסרט 1987  "בובה"  בובה (יהודה)  רווח ביים ושיחק בסרט 1987  "אם אתה מגיע לריו... אתה מת" הבישוף  1989  "תלווה לי את אשתך"  ששון רווח ביים ושיחק בסרט 1992  "טיפת מזל"  ז'וז'ו בן שושן רווח ביים ושיחק בסרט1995"קהילת קדושים"בתפקיד עצמו / רבי יהודה בן עטררווח ביים ושיחק בסרט, הסרט יצא בקלטת וידאו וב-DVD 1996  "התקווה לניצחון" קצין טורקי  סרט הוליוודי בכיכובו של ז'אן-קלוד ואן דאם 1998  "פעמיים בוסקילה"  פאפי בוסקילה / מקס בוסקילה רווח ביים ושיחק בסרט 1998  "הבריחה מערב הסעודית" שייח' עבדאללה פאזה  סרט הוליוודי 1999  "Delta Force One: The Lost Patrol" יוסוף  סרט הוליוודי 2000  הסיור האחרון"  קוקי  סרט הוליוודי בכיכובו של דולף לונדגרן 2002  "בית"ר פרובנס"  שבתאי קאסודאס בוים על ידי אורי ענבר. על תפקידו בסרט זכה בפרס אופיר 2008  "יהיה בסדר"   2009  "כבוד"  לאון מרציאנו בוים על ידי חיים בוזגלו 2012 "בן הארץ - ווילד אל-בלד"  סרט תיעודי בוים על ידי סיגלית בנאי 2012  "העולם מצחיק"  רחמים בוים על ידי שמי זרחין 2014  "לפגוש את אגם"  איש חכם על ספסל בוים על ידי גיא בלילה 2013  "פנתר לבן"  דוד אוחנה בוים על ידי דני רייספלד 2014  "גט"  סימו אבוקסיס בוים על ידי רונית ושלומי אלקבץ 2014  "מיתה טובה"  יחזקאל  בוים על ידי שרון מימון וטל גרניט. על תפקידו בסרט זכה בפרס אופיר 2017  "כבוד אחרון"   2021  "אגדת חורבן"  בן-גמלא 2022  "שער הפרחים"  שאוויל 2024  "ימים טובים: סיפורו של זאב רווח"   סרט תיעודי

בטלוויזיה
 שנה  שם הסרט  תפקיד  הערות 1978  "חפיף"  רפי סרט טלוויזיה בבימויו של איאן מקנוטון 1994  "פאפא"  לאון "פאפא" בן נעים  סדרת טלוויזיה בבימויו של זאב רווח2002"סוחרי גומי"סרט טלוויזיה בבימויו של זאב רווח2002"המשאית" אברהם אלגרבליסדרת טלוויזיה2003"צימרים"קרול ברשנובסדרת טלוויזיה. תפקיד אורח2005"החיים זה לא הכל"בתפקיד עצמוסדרת טלוויזיה. תפקיד אורח2006"משכנתא"סרט טלוויזיה. בוים על ידי שרון מימון וטל גרניט2009"תמיד אותו חלום"ז'אק אברמסוןמיני-סדרה. תפקיד אורח2011"החברים של נאור"בתפקיד עצמוסדרת טלוויזיה. תפקיד אורח2011"הכבוד של מרציאנו"לאון מרציאנוסדרת טלוויזיה2013"חסמבה דור 3"אלימלך זורקיןסדרת טלוויזיה2013"מלבי אקספרס"הרב שריקיסדרת טלוויזיה. תפקיד אורח2016"סופשלי"סופשליסדרת טלוויזיה2017"שמחות"מרדכי בליליסדרת טלוויזיה2018"שלטון הצללים"מני גרציאנוסדרת טלוויזיה2018"האוצר שלנו"זאביק בר-יוסףסדרת טלוויזיה
בתיאטרון
שנהשם הסרטתפקידהערות1966"הו אבא אבאל'ה עלוב, אמא תלתה אותך בארון ואני כל כך עצוב"לצד שושיק שני ואורנה פורת1969"הרפתקאות גידי ורותי בחלל"דיבוב (קול)1971"בוטיק השקרים"ג'קיתפקיד ראשי"מדיאה"לצד חנה מרון, בבימויו של יוסי יזרעאלי1988"סאלח שבתי"סאלחתפקיד ראשי. מחזמר מאת אפרים קישון1995"אשת האופה"כאמבלהתפקיד ראשי1996"מריוס"סזארתפקיד ראשי1997"פיטר פן"קפטן הוקתפקיד ראשי2003"עלי בבא וארבעים השודדים"סבאח אל פולתפקיד ראשי2004"בנים גידלתי ורוממתי"שמעון בוסקילהרווח ביים ושיחק בהצגה2010"סוחרי גומי"יוחנןמאת חנוך לוין"ולנטינו"אלברטו2013"חגיגה בסנוקר"חנוכהתפקיד ראשי"עוד חבר כזה ואבדנו"תפקיד ראשי, לצד יוסי וידר2014"מומו שיפוצים"מומורווח ביים ושיחק בהצגה2019"זקנים חסרי מנוח"תפקיד ראשי, לצד אריה מוסקונה ועירית ענבי

 סרטים אותם ביים או לקח חלק בכתיבת התסריט 
 שנה שם הסרט במאי תסריטאי הערות 1976 "רק היום"   1977 "הגונב מגנב פטור"   1978 "שרגא קטן"   על פי מחזה של הלל מיטלפונקט 1979 "טעות במספר"   1979 "לא לעלות יותר"   1980 "פצעי בגרות 80"   הסרט היחיד שרווח ביים ולא שיחק בו1982"האיש שבא לקחת"   1982 "אדון ליאון"   1984 "ספר נשים"  תסריט יחד עם הלל מיטלפונקט 1987 "המובטל בטיטו"   על פי מחזה של טומי לפיד 1987 "בובה"   על פי מחזה של הלל מיטלפונקט 1987"אם אתה מגיע לריו... אתה מת"   סרט צרפתי שצולם בברזיל 1989 "תלווה לי את אשתך"   1992 "טיפת מזל"   1995 "קהילת קדושים"   סרט תיעודי שיצא בקלטת וידאו וב-DVD המתאר את החיים במרוקו 1998 "פעמיים בוסקילה"   2002 "סוחרי גומי"   סרט טלוויזיה

 קישורים חיצוניים 









 פגישה עם רוני קובן | זאב רווח, בערוץ היוטיוב של כאן 11, 2018


הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:קומיקאים יהודים ישראלים
קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:במאי תיאטרון ישראלים
קטגוריה:מפיקים ישראלים
קטגוריה:תסריטאי קולנוע ישראלים
קטגוריה:בדרנים ישראלים
קטגוריה:זוכי פרס אופיר: מפעל חיים
קטגוריה:משיאי משואה ביום העצמאות: 2018
קטגוריה:בוגרי כפר הנוער הדתי
קטגוריה:בוגרי בית צבי
קטגוריה:זוכי פרס אופיר: השחקן הטוב
קטגוריה:ישראלים ילידי מרוקו
קטגוריה:עולים לאחר קום המדינה: 1948–1950
קטגוריה:יקירי ראשון לציון
קטגוריה:יקירי רמת גן
קטגוריה:פעילי הליכוד
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1940
קטגוריה:ישראלים שנפטרו ב-2025